title: Provedbena uredba Komisije (EU) 2020/1121 оd 29. srpnja 2020. o prikupljanju i dijeljenju statističkih podataka o korisnicima i njihovih povratnih informacija o uslugama jedinstvenog digitalnog pristupnika u skladu s Uredbom (EU) 2018/1724 Europskog parlamenta i Vijeća (Tekst značajan za EGP)

text:
                  30.7.2020

                  HR

                  Službeni list Europske unije

                  L 245/3

         PROVEDBENA UREDBA KOMISIJE (EU) 2020/1121
         оd 29. srpnja 2020.
         o prikupljanju i dijeljenju statističkih podataka o korisnicima i njihovih povratnih informacija o uslugama jedinstvenog digitalnog pristupnika u skladu s Uredbom (EU) 2018/1724 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1724 Europskog parlamenta i Vijeća od 2. listopada 2018. o uspostavi jedinstvenog digitalnog pristupnika za pristup informacijama, postupcima, uslugama podrške i rješavanja problema te o izmjeni Uredbe (EU) br. 1024/2012 (1), a posebno njezin članak 24. stavak 4. i članak 25. stavak 5.,
         budući da:

                     (1)

                     Člankom 24. Uredbe (EU) 2018/1724 propisuje se da nadležna tijela država članica i Komisija osiguravaju prikupljanje statističkih podataka s obzirom na posjete korisnika jedinstvenom digitalnom pristupniku uspostavljenom prema članku 2. stavku 1. te uredbe („pristupnik”) i internetskim stranicama za koje postoje poveznice na pristupniku. Isto tako, njime se propisuje da nadležna tijela, pružatelji usluga podrške i rješavanja problema iz članka 7. stavka 3. Uredbe (EU) 2018/1724 i Komisija prikupljaju i razmjenjuju agregirane brojčane podatke, podatke o podrijetlu i predmetu zahtjeva za usluge podrške i rješavanja problema i vremenu odgovora na njih.

                     (2)

                     Člankom 25. Uredbe (EU) 2018/1724 propisuje se da Komisija korisnicima pristupnika pruža alat za prikupljanje povratnih informacija koji im daje mogućnost anonimnih komentara o kvaliteti i dostupnosti usluga koje se pružaju putem pristupnika, informacija koje su na njemu dostupne i zajedničkog korisničkog sučelja. Isto tako, njime se propisuje da Komisija omogućava korisnicima pristup alatu na svim internetskim stranicama koje su dio pristupnika. Ista se obveza primjenjuje na nadležna tijela, osim ako su već na svojim internetskim stranicama uspostavila drugi alat za prikupljanje povratnih informacija sa sličnim funkcijama.

                     (3)

                     Metoda i pravila prikupljanja i dijeljenja statističkih podataka o korisnicima i njihovih povratnih informacija kombinirani su u istom provedbenom aktu jer se obuhvaćeni podaci prikupljaju i stavljaju na raspolaganje putem zajedničke kontrolne ploče i zajedničkog repozitorija podataka. Nacionalni koordinatori i Komisija upotrebljavaju podatke u kombinaciji kako bi pratili jesu li usluge koje se pružaju putem pristupnika usklađene s kriterijem kvalitete te kako bi poboljšali funkcionalnost jedinstvenog digitalnog pristupnika.

                     (4)

                     Radi prikupljanja statističkih podataka o korisnicima i njihovih povratnih informacija koji su usporedivi i dostupni u svrhe utvrđene Uredbom (EU) 2018/1724 te radi olakšavanja podudaranja podataka i povezane usluge, nužno je utvrditi koji kontekstualni podaci moraju biti dostupni uz statističke podatke o korisnicima i njihove povratne informacije. Ti kontekstualni podaci trebali bi sadržavati URL i informacije o sadržaju relevantne internetske stranice. Pružatelji usluga trebali bi te informacije uključiti kao oznake u metapodacima internetskih stranica ili ih unijeti izravno u repozitorij za poveznice. Komisija bi trebala upotrebljavati alat za dohvaćanje informacija o oznakama s internetskih stranica na automatiziran način. U tu bi svrhu informacije o oznakama trebale biti strukturirane i oblikovane tako da ih alat može prepoznati.

                     (5)

                     Radi lakšeg prikupljanja statističkih podataka o korisničkim pregledima internetskih stranica koje su dostupne putem pristupnika u skladu s člankom 24. Uredbe (EU) 2018/1724, takvi bi se statistički podaci trebali prikupljati na automatiziran način putem internetskih alata za analizu podataka te bi se automatski i redovno trebali prenositi u zajednički repozitorij podataka.

                     (6)

                     U slučaju da su za osiguravanje interoperabilnosti između nacionalnih rješenja komunikacijske tehnologije (IKT) i zajedničkih informatičkih alata potrebna dodatna tehnička objašnjenja, Komisija bi takva objašnjenja trebala pružiti u savjetovanju s koordinacijskom skupinom za pristupnik. Koordinacijska skupina za pristupnik trebala bi raspravljati o posebnim operativnim rješenjima koja su potrebna za prikupljanje i prijenos podataka iz usluga podrške i rješavanja problema, kao i o odgovorima na detaljne ankete.

                     (7)

                     Uredbom (EU) 2018/1724 propisuje se kasniji rok do 12. prosinca 2023. za digitalizaciju postupaka navedenih u njezinu Prilogu II. Samim time, do 12. prosinca 2023. statistički se podaci o korisnicima i njihove povratne informacije u vezi s takvim postupcima trebaju prikupljati samo u odnosu na internetske stranice na kojima je objavljeno objašnjenje postupka.

                     (8)

                     Uredbom (EU) 2018/1724 propisuje se za lokalna tijela kasniji rok do 12. prosinca 2022. za pružanje informacija, objašnjenja i uputa. Samim time, do 12. prosinca 2022. zahtjeve utvrđene Uredbom potrebno je primjenjivati samo na internetske stranice na lokalnoj razini koje su prijavljene u repozitoriju za poveznice prije tog roka.

                     (9)

                     Uzimajući u obzir različite sustave za obradu slučajeva koji su u upotrebi, trebalo bi dopustiti automatizirano i ručno prikupljanje kategorija statističkih podataka iz članka 24. stavka 2. Uredbe (EU) 2018/1724.

                     (10)

                     Cilj je jedinstvenog digitalnog pristupnika olakšati građanima i poduzećima ostvarivanje njihovih prava na jedinstvenom tržištu tako da im se pruži jednostavan pristup informacijama o pravima i pravilima koja su primjenjiva na prekogranične aktivnosti. Radi razumijevanja posebnih potreba i interesa prekograničnih korisnika, trebalo bi prikupljati statističke podatke povezane s njihovom upotrebom usluga koje se pružaju putem pristupnika, kao što su statistički podaci o zemljama iz kojih korisnici pristupaju internetskim stranicama pristupnika i broj prekograničnih korisnika koji traže pomoć putem usluga pristupnika za podršku i rješavanje problema.

                     (11)

                     Pružatelji usluga podrške i rješavanja problema kako su određeni ovom Uredbom trebali bi prikupljati broj zahtjeva koji se odnose na prava, obveze, pravila i postupke utvrđene u pravu Unije i nacionalnom pravu primjenjivom na korisnike koji ostvaruju ili namjeravaju ostvariti svoja prava koja proizlaze iz prava Unije u pogledu unutarnjeg tržišta u informacijskim područjima navedenima u Prilogu I. Uredbi (EU) 2018/1724. U slučaju da usluga podrške i rješavanja problema zaprimi zahtjeve koji nisu obuhvaćeni područjem primjene Uredbe (EU) 2018/1724, potrebno je napraviti razliku između takvih zahtjeva i zahtjeva koji se tiču područja obuhvaćenih tom uredbom, koliko je to moguće.

                     (12)

                     U slučaju da usluge podrške i rješavanja problema već prikupljaju statističke podatke u skladu s postojećim pravom Unije ili aranžmanima s Komisijom, pružatelji usluga podrške i rješavanja problema ili upravitelji mreže trebali bi osigurati da se statistički podaci obuhvaćeni u skladu s Uredbom (EU) 2018/1724 isto tako prikupljaju i prenose u zajednički repozitorij podataka.

                     (13)

                     Pružatelji usluga trebali bi pružati korisnicima mogućnost ostavljanja povratnih informacija na svim internetskim stranicama koje su dio pristupnika neovisno o tome imaju li korisnici pristup tim stranicama sa zajedničkog korisničkog sučelja iz članka 2. stavka 1. Uredbe (EU) 2018/1724 ili putem bilo kojeg internetskog portala ili tražilice.

                     (14)

                     Radi osiguravanja usporedivosti povratnih informacija, potrebna su zajednička pravila za prijenos povratnih informacija korisnika o uslugama koje se pružaju putem pristupnika na zajednički repozitorij podataka. Osim toga, pružatelji usluga trebali bi mapirati i uskladiti pitanja i ocjene za povratne informacije koje upotrebljavaju u svojim alatima za prikupljanje povratnih informacija s obzirom na one iz zajedničkog alata za prikupljanje povratnih informacija ili po potrebi prilagoditi svoja pitanja i ocjene. Pružatelji usluga ne bi trebali biti obvezni navoditi poveznicu na anketu s detaljnim pitanjima ako njihov drugi alat za prikupljanje povratnih informacija korisnika već sadržava slična pitanja. U takvim slučajevima trebali bi isto tako mapirati i prilagoditi ta pitanja s obzirom na detaljnu anketu koja je dio zajedničkog alata za prikupljanje povratnih informacija korisnika.

                     (15)

                     Korisnici bi trebali imati mogućnost pružanja povratnih informacija o pristupačnosti informacija o postupcima i o jednostavnosti upotrebe internetskih postupaka iz članka 2. stavka 2. točke (b) Uredbe (EU) 2018/1724 i o zajedničkom korisničkom sučelju iz članka 2. stavka 1. te uredbe. Pružatelji usluga trebali bi moći odabrati najbolje vrijeme i mjesto za pozivanje korisnika postupaka na slanje povratnih informacija. Poveznicu na alat za prikupljanje povratnih informacija mogu uključiti na internetskoj stranici na kojoj se može pokrenuti postupak, u potvrdi primitka zahtjeva, u rezultatima postupka, ako se prikazuju korisnicima odmah nakon podnošenja zahtjeva, ili na internetskoj stranici s podacima o postupku. Ako postoje dvije pozivnice za pružanje povratnih informacija na istoj internetskoj stranici, odnosno jedna o kvaliteti i dostupnosti postupka, a druga o informacijama o postupku koji je dostupan na toj stranici, potrebno je jasno objasniti svrhu pružanja povratnih informacija za oba pitanja kako se korisnika ne bi dovodilo u zabludu.

                     (16)

                     U slučaju usluga podrške i rješavanja problema popisanih u Prilogu III. i iz članka 7. Uredbe (EU) 2018/1724, pozivnicu na pružanje povratnih informacija trebalo bi poslati korisnicima s kojima se može kontaktirati digitalnim sredstvima odmah nakon pružanja usluge. U slučaju da narav usluge zahtijeva određeno vrijeme za praktičnu provedbu rješenja ili savjeta, tim bi se uslugama trebalo omogućiti slanje pozivnice za pružanje povratnih informacija nedugo nakon dostavljanja konačnog odgovora na zahtjev jer se time korisnicima omogućava da provjere djeluje li rješenje ili savjet u praksi.

                     (17)

                     Prikupljanje i razmjena statističkih podataka o korisnicima i njihovih povratnih informacija prema ovoj Uredbi ne bi trebali uključivati obradu osobnih podataka (2) građana i poduzeća koji se koriste uslugama koje se pružaju kao dio pristupnika. Zajednički alat za prikupljanje povratnih informacija korisnika trebao bi upozoriti korisnike da ne navode osobne podatke u okviru za slobodni tekst.

                     (18)

                     Odluka Komisije (EU, Euratom) 2017/46 (3) primjenjuje se na zajednički alat za prikupljanje povratnih informacija korisnika, uslugu međusobnog povezivanja kojom se omogućuje prijenos povratnih informacija korisnika ako se upotrebljava drugi alat za prikupljanje povratnih informacija i zajednički repozitorij podataka.

                     (19)

                     Članak 24. stavci 1., 2. i 3. te članak 25. stavci od 1. do 4. Uredbe (EU) 2018/1724 primjenjuju se od 12. prosinca 2020. te bi se stoga zahtjevi utvrđeni ovom Uredbom isto tako trebali primjenjivati od tog datuma.

                     (20)

                     Mjere predviđene ovom Uredbom u skladu su s mišljenjem Odbora za jedinstveni digitalni pristupnik,

               DONIJELA JE OVU UREDBU:

            POGLAVLJE I.

            Opće odredbe

            Članak 1.
            Definicije
            Za potrebe ove Uredbe primjenjuju se sljedeće definicije:

                        (1)

                        „zajednički alat za prikupljanje povratnih informacija korisnika” znači alat za prikupljanje podataka koji omogućuje Komisija u skladu s člankom 25. stavkom 1. Uredbe (EU) 2018/1724;

                        (2)

                        „drugi alat za prikupljanje povratnih informacija korisnika” znači bilo koji drugi alat za prikupljanje povratnih informacija koji ima slične funkcionalnosti kao zajednički alat za prikupljanje povratnih informacija korisnika, a koji je dostupan na internetskim stranicama nadležnog tijela radi praćenja kvalitete usluge, kako je navedeno u članku 25. stavku 4. Uredbe (EU) 2018/1724, ili je dostupan korisnicima usluga podrške i rješavanja problema navedenih u Prilogu III. i iz članka 7. Uredbe (EU) 2018/1724;

                        (3)

                        „zajednička kontrolna ploča” znači sučelje koje omogućuje pružateljima usluga pristup upraviteljskim funkcionalnostima pristupnika, uključujući pristup repozitoriju za poveznice kako je utvrđeno u članku 19. Uredbe (EU) 2018/1724;

                        (4)

                        „zajednički repozitorij podataka” znači alat za upravljanje podacima koji je povezan sa zajedničkom kontrolnom pločom i omogućava prikupljanje, pohranu, dijeljenje, analizu i prikaz statističkih podataka o korisnicima i njihovih povratnih informacija prikupljenih u skladu s člancima 24. i 25. Uredbe (EU) 2018/1724;

                        (5)

                        „pružatelji usluga” znači svi sljedeći pružatelji usluga:

                                    (a)

                                    nadležna tijela u smislu članka 3. točke 4. Uredbe (EU) 2018/1724;

                                    (b)

                                    Komisija i tijela, uredi i agencije Unije koji pružaju informacije, postupke i usluge podrške ili rješavanja problema obuhvaćene Uredbom (EU) 2018/1724;

                                    (c)

                                    pružatelji usluga podrške i rješavanja problema kako je utvrđeno člankom 7. stavkom 3. Uredbe (EU) 2018/1724;

                        (6)

                        „upravitelj mreže” znači Komisija i tijela, uredi i agencije Unije ili subjekt odgovorni za koordinaciju rada usluga podrške i rješavanja problema koji obavljaju slične zadatke u svim državama članicama ili većini država članica.

            Članak 2.
            Kontekstualni podaci

               1.   Uz statističke podatke o korisnicima i podatke o povratnim informacijama korisnika u vezi s informacijama na internetskim stranicama koje su povezane s pristupnikom, pružatelji usluga prenose i URL internetske stranice s kojom su povezani statistički podaci o korisnicima ili njihove povratne informacije.

               2.   Pružatelji usluga osiguravaju da se kontekstualni podaci, uključujući opisne elemente za omogućavanje identifikacije sadržaja obuhvaćenog na internetskoj stranici s kojom je URL povezan, pružaju na sljedeći način:

                           (a)

                           kao dio metapodataka svih stranica koje su dio pristupnika strukturiranog i formatiranog tako da ga alat iz stavka 4. može prepoznati ili

                           (b)

                           izravno na repozitoriju za poveznice s relevantnim URL-om.

               3.   Opisni elementi iz stavka 2. sadržavaju sljedeće indikatore koje je potrebno povezati s različitim vrstama stranica kako je utvrđeno u Prilogu I.:

                           (a)

                           država članica;

                           (b)

                           regionalni ili lokalni indikator ako se pružene informacije primjenjuju samo na regionalnoj ili lokalnoj razini;

                           (c)

                           jezik na kojem se informacije pružaju na stranici;

                           (d)

                           oznaka kojom se naznačuje da je stranica dio pristupnika;

                           (e)

                           vrsta usluge ili usluga koje stranica obuhvaća: informacije, postupci ili usluge podrške i rješavanja problema;

                           (f)

                           naznaka obuhvaćene teme iz Priloga I. Uredbi (EU) 2018/1724 ili obuhvaćene usluge podrške i rješavanja problema koja je navedena u Prilogu III. toj uredbi ili uključena u pristupnik u skladu s člankom 7. te uredbe.

               4.   Komisija omogućava alat za dohvaćanje informacija o oznakama izravno s internetskih stranica koje su dio pristupnika radi pohrane u zajedničkom repozitoriju podataka s relevantnim URL-ovima.

            POGLAVLJE II.

            Statistički podaci

            Članak 3.
            Prikupljanje i prijenos statističkih podataka u vezi s informacijskim uslugama

               1.   Svi pružatelji usluga trebaju za sve internetske stranice koje pružaju informacije o pravilima i obvezama, o postupcima i uslugama podrške i rješavanja problema koje su dio pristupnika i za koje su odgovorni prikupljati i prenositi broj pregleda stranica unutar izvještajnog razdoblja raščlanjen na:

                           (a)

                           zemlje iz kojih korisnici pregledavaju internetsku stranicu;

                           (b)

                           vrste uređaja korištene tijekom pregledavanja internetske stranice.

               2.   Pružatelji usluga osiguravaju da internetski alat za analizu podataka korišten za prikupljanje statističkih podataka iz stavka 1. ispunjava tehničke zahtjeve interoperabilnosti navedene u Prilogu II. radi omogućavanja automatskog prijenosa statističkih podataka u zajednički repozitorij podataka.

               3.   Pružatelji usluga jednom mjesečno prenose statističke podatke iz stavka 1. s URL-ovima internetskih stranica na koje se statistički podaci odnose u zajednički repozitorij podataka putem sučelja aplikacijskog programa koji je razvila Komisija.

               4.   Pružatelju koji pokuša prenijeti statističke podatke u zajednički repozitorij podataka u skladu sa stavkom 3. šalje se automatska potvrda uspješnog prijenosa ili upozorenje ako prijenos nije bio uspješan.

            Članak 4.
            Prikupljanje, agregiranje i prijenos statističkih podataka u vezi s uslugama podrške i rješavanja problema

               1.   Za potrebe ovog poglavlja, zahtjev za uslugu podrške i rješavanja problema znači bilo koji zahtjev koji se podnese putem elektroničkog obrasca, e-poštom ili bilo kojim drugim komunikacijskim sredstvima. U slučaju da pružatelji usluge podrške i rješavanja problema ili upravitelji mreže odluče da nije izvedivo uključiti statističke podatke o zahtjevima koji se prime putem telefonskih poziva, razgovora na internetu ili tijekom osobnih posjeta, o tome obavješćuju Komisiju.

               2.   Pružatelji usluga podrške i rješavanja problema ili upravitelji mreže dostavljaju broj zahtjeva u zajednički repozitorij podataka raščlanjen na zahtjeve:

                           (a)

                           od građana ili poduzeća;

                           (b)

                           od korisnika u prekograničnom položaju ili onih u nacionalnom položaju.

                     Podjela zahtjeva u kategorije iz točaka (a) i (b) ne primjenjuje se ako se usluga nudi samo za jednu od dviju kategorija korisnika iz točaka (a) i (b).

               3.   Za potrebe stavka 2. točke (b) korisnik u prekograničnom položaju znači korisnik u položaju koji u svim pogledima nije ograničen na jednu državu članicu.

               4.   Za potrebe prikupljanja statističkih podataka o predmetu posebnih zahtjeva koji se podnesu, pružatelj usluga podrške i rješavanja problema ili upravitelj mreže dostavlja Komisiji popis kategorija predmeta prije uključivanja takve usluge u pristupnik.

               5.   Vrijeme odgovora računa se od primitka zahtjeva do konačnog odgovora ili zaključenja predmeta, na istoj osnovi kao i primjenjivi rokovi kojih se potrebno pridržavati ili prosječno ili procijenjeno vrijeme potrebno za pružanje usluge iz članka 11. stavka 1. točke (d) Uredbe (EU) 2018/1724.

               6.   Vremena odgovora izračunavaju se kao prosjek kalendarskih dana vremena odgovora tijekom razdoblja od šest mjeseci.

               7.   Statistički podaci prikupljaju se i agregiraju na razini svakog pojedinačnog pružatelja usluga podrške i rješavanja problema i navode državu članicu pružatelja usluge. Komisija usuglašava načine prijenosa statističkih podataka u zajednički repozitorij podataka s pružateljem usluga podrške i rješavanja problema ili upraviteljem mreže prije uključivanja usluge u pristupnik.

               8.   Pružatelji usluga podrške i rješavanja problema ili upravitelji mreže prenose agregirane statističke podatke dvaput godišnje. Za razdoblje od 1. siječnja do 30. lipnja agregirani statistički podaci prenose se do 31. kolovoza, a za razdoblje od 1. srpnja do 31. prosinca do 28. veljače sljedeće godine, osim u slučaju drugačijeg dogovora s Komisijom.

            Članak 5.
            Pristup statističkim podacima i njihova pohrana

               1.   Statistički podaci koji se agregiraju i prenose u skladu s ovim poglavljem zadržavaju se u zajedničkom repozitoriju podataka najviše tri godine od datuma prijenosa. Nakon isteka tog razdoblja automatski se brišu.
               Brisanje se ne primjenjuje na podatke koji su dostupni javnosti u skladu s člankom 24. stavkom 3., posljednjom rečenicom Uredbe (EU) 2018/1724.

               2.   Komisija osigurava da zajednička kontrolna ploča omogućava nacionalnim koordinatorima, pružateljima usluga i Komisiji:

                           (a)

                           pretraživanje, razvrstavanje i filtriranje podataka;

                           (b)

                           vizualizaciju podataka u obliku grafikona i dijagrama;

                           (c)

                           izdvajanje podataka u obliku izvješća i njihovo preuzimanje.

            POGLAVLJE III.

            Povratne informacije korisnika

            Članak 6.
            Funkcionalnosti zajedničkog alata za prikupljanje povratnih informacija korisnika

               1.   Zajednički alat za prikupljanje povratnih informacija korisnika iz članka 25. stavka 1. Uredbe (EU) 2018/1724 sadržava sljedeće elemente:

                           (a)

                           pitanja kojima se traže povratne informacije korisnika, ocjene korisnika i okvir za slobodni tekst koji su relevantni za internetske stranice s informacijama, postupcima i uslugama podrške i rješavanja problema, kako je navedeno u Prilogu III.;

                           (b)

                           ankete s detaljnim pitanjima o kvaliteti informacija, internetskih postupaka i usluga podrške i rješavanja problema, uključujući pozivnicu korisnicima na sudjelovanje u anketi nakon što korisnik pošalje svoje početne povratne informacije;

                           (c)

                           automatski prijenos povratnih informacija korisnika u zajednički repozitorij podataka;

                           (d)

                           snimanje i prijenos URL-a internetske stranice s kojom su povratne informacije korisnika povezane, kao i povratnih informacija korisnika.

               2.   Kad je riječ o prikupljanju povratnih informacija korisnika o informacijama i postupcima, pružatelji usluga mogu odabrati između inačice alata za prikupljanje povratnih informacija s okvirom za slobodni tekst ili bez njega.

               3.   Komisija osigurava da se pružateljima usluge koji se koriste alatom za prikupljanje povratnih informacija korisnika redovno šalju e-poruke putem zajedničke kontrolne ploče s podsjetnikom o mogućnosti pregledavanja povratnih informacija koje se tiču njihovih usluga u zajedničkoj kontrolnoj ploči.

               4.   Komisija omogućava dostupnost zajedničkog alata za prikupljanje povratnih informacija korisnika na svim službenim jezicima Unije.

            Članak 7.
            Funkcionalnosti drugih alata za prikupljanje povratnih informacija korisnika

               1.   Drugi alati za prikupljanje povratnih informacija korisnika kojima se koriste pružatelji usluge uključuju:

                           (a)

                           slična pitanja i sustav ocjenjivanja koji daje usporedive rezultate s obzirom na sustav koji se upotrebljava u zajedničkom alatu za prikupljanje povratnih informacija korisnika te okvir za slobodni tekst koji omogućava korisnicima da ostavljaju komentare u obliku slobodnog teksta u vezi s uslugama podrške i rješavanja problema;

                           (b)

                           poveznice na ankete uključene u zajednički alat za prikupljanje povratnih informacija korisnika s obzirom na vrstu usluge;

                           (c)

                           mehanizam koji osigurava Komisija, a kojim se omogućava prijenos podataka o povratnim informacijama s URL-ovima internetskih stranica na koje se povratne informacije odnose u zajednički repozitorij podataka.

                     Kad je riječ o prikupljanju povratnih informacija korisnika o informacijama i postupcima, pružatelji usluga mogu odabrati žele li uključiti okvir za slobodni tekst.

               2.   Nakon što korisnik pošalje odgovore na pitanja iz stavka 1. točke (a), prima poruku potvrde s pozivnicom na pružanje detaljnijih komentara klikom na poveznicu iz stavka 1. točke (b). Poveznica usmjerava korisnike na stranicu na zajedničkom alatu za prikupljanje povratnih informacija korisnika koja sadržava anketu o usklađenosti sa zahtjevima kvalitete utvrđenima Uredbom (EU) 2018/1724.

               3.   Točka (b) stavka 1. i stavka 2. ne primjenjuje se u slučaju da pružatelj usluge već prikuplja povratne informacije o pitanjima koja su slična onima uključenima u anketu.

            Članak 8.
            Prikupljanje povratnih informacija korisnika o internetskim postupcima
            Pružatelji usluge integriraju zajednički ili drugi alat za prikupljanje povratnih informacija korisnika na način koji olakšava korisnicima pružanje povratnih informacija nakon podnošenja zahtjeva ili ako se ipak odluče ne podnijeti zahtjev.

            Članak 9.
            Prikupljanje povratnih informacija od korisnika usluga podrške i rješavanja problema
            Pružatelji usluga podrške i rješavanja problema osiguravaju da korisnici njihovih usluga do kojih se može doprijeti digitalnim sredstvima prime pozivnicu za pružanje povratnih informacija o primljenoj usluzi koja se šalje s konačnim odgovorom pružatelja usluge podrške i rješavanja problema ili nedugo nakon toga, u razdoblju od najviše deset radnih dana.

            Članak 10.
            Prijenos povratnih informacija korisnika

               1.   Sve povratne informacije koje korisnici dostave putem alata za prikupljanje povratnih informacija korisnika s URL poveznicama iz članka 2. automatski se prenose u zajednički repozitorij podataka čim ih korisnici dostave.

               2.   Pružatelji usluga koji prikupljaju povratne informacije korisnika putem drugog alata za prikupljanje povratnih informacija korisnika primjenjuju mehanizam iz članka 7. stavka 1. točke (c) i pridržavaju se tehničkih zahtjeva interoperabilnosti utvrđenih u Prilogu II. kako bi se osiguralo da se povratne informacije korisnika istodobno prenesu nacionalnim primateljima povratnih informacija korisnika i u zajednički repozitorij podataka čim ih korisnici dostave.
               U suprotnom se sve povratne informacije dostavljene tijekom kalendarskog mjeseca prenose asinkrono, skupno i unutar pet radnih dana nakon kraja tog kalendarskog mjeseca.

               3.   Pružatelji usluga koji se koriste drugim alatom za prikupljanje povratnih informacija korisnika osiguravaju da se:

                           (a)

                           u zajednički repozitorij podataka prenose samo povratne informacije na pitanja i ocjene koje odgovaraju onima u zajedničkom alatu za prikupljanje povratnih informacija korisnika;

                           (b)

                           u zajednički repozitorij podataka ne prenose povratne informacije pružene u obliku slobodnog teksta;

                           (c)

                           URL-ovi internetskih stranica s kojih su povratne informacije prikupljene prenose u zajednički repozitorij podataka s povratnim informacijama.

               4.   Ako pružatelji usluge ispunjavaju uvjete za izuzeće utvrđeno člankom 7. stavkom 3., moraju osigurati da se povratne informacije o pitanjima koja su slična onima navedenima u anketi prenesu u zajednički repozitorij podataka.

            Članak 11.
            Pristup povratnim informacijama korisnika i njihova pohrana

               1.   Podaci o povratnim informacijama korisnika pohranjuju se u zajedničkom repozitoriju podataka koji je povezan sa zajedničkom kontrolnom pločom.

               2.   Komisija pruža sljedeća pristupna prava za povratne informacije korisnika koje su pohranjene u zajedničkom repozitoriju podataka:

                           (a)

                           nacionalni koordinatori i Komisija imaju pravo pristupa povratnim informacijama korisnika uz izuzeće komentara u obliku slobodnog teksta;

                           (b)

                           pružatelji usluga imaju pravo pristupa povratnim informacijama korisnika koje se tiču usluga za koje su odgovorni, uključujući komentare u obliku slobodnog teksta koje korisnici dostave putem zajedničkog alata za povratne informacije.

               3.   Komisija osigurava da se povratne informacije korisnika pohranjuju u zajedničkom repozitoriju podataka na najviše 3 godine te se nakon tog razdoblja automatski brišu.

               4.   Komisija osigurava da zajednička kontrolna ploča omogućava svojim korisnicima:

                           (a)

                           pretraživanje, razvrstavanje i filtriranje povratnih informacija;

                           (b)

                           vizualizaciju povratnih informacija u obliku dijagrama i grafikona;

                           (c)

                           izdvajanje podataka u obliku izvješća i njihovo preuzimanje.

            Članak 12.
            Odgovornosti

               1.   Pružatelji usluga koji upotrebljavaju drugi alat za prikupljanje povratnih informacija korisnika odgovorni su za:

                           (a)

                           funkcioniranje njihovih alata putem kojih prikupljaju povratne informacije korisnika prema Uredbi (EU) 2018/1724;

                           (b)

                           prijenos povratnih informacija u zajednički repozitorij podataka putem usluge međusobnog povezivanja koju pruža Komisija, skupno ili bilo kojim drugim načinom prijenosa;

                           (c)

                           usklađenost s tehničkim zahtjevima koji su utvrđeni ovom Uredbom;

                           (d)

                           sigurnost nacionalnih alata za prikupljanje i sudjelovanje u prijenosu povratnih informacija korisnika.

               2.   Pružatelji usluga koji upotrebljavaju zajednički alat za prikupljanje povratnih informacija korisnika odgovorni su za unos poveznica u taj alat u skladu s ovom Uredbom.

               3.   Komisija je odgovorna za:

                           (a)

                           funkcioniranje, sigurnost i pristupačnost zajedničkog alata za prikupljanje povratnih informacija korisnika;

                           (b)

                           poveznice na zajednički alat za prikupljanje povratnih informacija koje trebaju sadržavati internetske stranice na razini Unije;

                           (c)

                           funkcioniranje usluge međusobnog povezivanja iz stavka 1. točke (b);

                           (d)

                           održavanje i osiguravanje infrastrukture nužne za primanje prijenosa podataka.

            POGLAVLJE IV.

            Završne odredbe

            Članak 13.
            Osobni podaci

               1.   Kad je riječ o uslugama podrške i rješavanja problema, pružatelji usluga ili upravitelji mreže osiguravaju da statistički podaci koje agregiraju i prenose u zajednički repozitorij podataka ne sadržavaju osobne podatke.

               2.   Zajednički alat za prikupljanje povratnih informacija korisnika pruža korisnicima mogućnost anonimnih komentara o iskustvu s uslugama koje se pružaju putem pristupnika. Okvir za slobodni tekst mora sadržavati upozorenje za korisnike da ne navode osobne podatke.

            Članak 14.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 12. prosinca 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 295, 21.11.2018., str. 1.

            (2)  Osobni podaci u smislu Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (3)  Odluka Komisije (EU, Euratom) 2017/46 od 10. siječnja 2017. o sigurnosti komunikacijskih i informacijskih sustava u Europskoj komisiji (SL L 6, 11.1.2017., str. 40.).

            PRILOG I.
            Indikatori za označivanje iz članka 2. stavka 3.

                           Nužni elementi u okviru informacija o oznakama koje je potrebno uključiti u metapodatke internetskih stranica koje su dio jedinstvenog digitalnog pristupnika

                           Opći dio

                           Oznaka zemlje

                           Podnacionalna oznaka (ako je primjenjivo)

                           Vrsta usluge
                            (*1)

                           Jezik stranice

                           Područje obuhvaćeno Prilogom I. Uredbi (EU) 2018/1724

                           Usluga obuhvaćena Prilogom III. Uredbi (EU) 2018/1724 ili njezinim člankom 7.

                        Jedinstveni digitalni pristupnik

                        U skladu s normom ISO 3166 – alfanumerički kod s dva znaka (EL za Grčku)

                           U skladu s klasifikacijom NUTS 1–3 ili LAU

                        U skladu s normom ISO 639-1 – alfanumerički kod s dva znaka

                        A–Q

                        01–09

                        Puni naziv usluge

                        Internetske stranice s informacijama o pravilima, pravima i obvezama

                        X

                        x

                           x

                        Informacije

                        x

                        x

                        x

                        Nije primjenjivo

                        Internetske stranice s informacijama o postupcima

                        X

                        x

                           x

                        Postupak

                        x

                        x

                        x

                        Nije primjenjivo

                        Internetske stranice s informacijama o uslugama podrške i rješavanja problema

                        x

                        x

                           x

                        Podrška

                        x

                        Nije primjenjivo

                        Nije primjenjivo

                        x

               (*1)  Ako stranica sadržava informacije o više od jedne vrste usluga ili obuhvaća više od jednog informacijskog područja, svi relevantni elementi moraju biti navedeni na toj stranici ili povezani s tom stranicom.

            PRILOG II.

               Tehnički zahtjevi iz članka 3. stavka 2. i članka 10. stavka 2.

               Prijenos podataka

            Pristupnik sučelja aplikacijskog programa (API) otkriva REST (engl. Representational State Transfer) API. Svaki sustav za prikupljanje pružatelja usluge može pozivati taj API:

                        1.

                        u stvarnom vremenu, bez ograničenja broja pozivanja;

                        2.

                        redovno, u skladu s rasporedom koji odabere pružatelj usluge.

               Sigurnost API-ja

            Veza s pristupnikom za API osigurava se preko ključa za API. Svaki pružatelj usluge ima poseban ključ za API. Taj ključ omogućuje sigurnost veze (enkripcija kanala) i otkriva koji pružatelj usluge šalje podatke (provjera autentičnosti).
            Ključevi za API bit će dostupni na namjenskoj pozadinskoj internetskoj aplikaciji. Svaki pružatelj usluge generira svoj ključ na internetskoj aplikaciji, preuzima ga i instalira u svojim prostorijama.

               Zahtjevi za omogućivanje prijenosa podataka

            Radi omogućivanja automatskog prijenosa internetski alat za analizu iz članka 3. stavka 2. i drugi alat za prikupljanje povratnih informacija korisnika iz članka 10. stavka 2. trebaju:

                        (a)

                        omogućivati prijenos podataka u JSON formatu preko REST API-ja;

                        (b)

                        podržavati sigurne veze s HTTP-om (engl. Hyper-Text Transfer Protocol) preko SSL-a (engl. Secure Sockets Layer);

                        (c)

                        podržavati normu ISO 8601 za prikaz datuma i vremena. Podaci o datumu i vremenu iskazuju se prema usklađenom svjetskom vremenu (UTC);

                        (d)

                        podržavati jedinstveni identifikator za prijenose. Pružatelj usluge šalje podatke s jedinstvenim identifikatorom koji se pruža preko API-ja. Ako pružatelj usluge odluči promijeniti te podatke, mora poslati ispravljene podatke s istim jedinstvenim identifikatorom.

                  Učestalost prijenosa statističkih podataka ne smije utjecati na strukturu JSON datoteke. Primjerice, JSON može sadržavati niz objekata (jedan po skupu statističkih podataka za referentno razdoblje), niz duljine n.
            Komisija osigurava detaljni tehnički opis API-ja za povratne informacije korisnika i statističke podatke.

            PRILOG III.

               Pitanja za povratne informacije korisnika u zajedničkom alatu za prikupljanje povratnih informacija, navedena u članku 6. stavku 1. točki (a):

                        (1)

                        pitanja povezana s informacijama na internetskim stranicama:

                                    •

                                    Jeste li pronašli što ste tražili? (međusobno isključive opcije: DA/NE/DJELOMIČNO) [obvezno polje] (*1)

                                    •

                                    Ocijenite ovu stranicu (ocjena zvjezdicama: od 1 do 5) [obvezno polje]

                                    •

                                    Pomozite nam da budemo bolji (okvir za slobodni tekst) [izborno polje]

                        (2)

                        pitanja povezana s postupcima:

                                    •

                                    Ocijenite jednostavnost primjene ovog postupka (ocjena zvjezdicama od 1 do 5) [obvezno polje]

                                    •

                                    Pomozite nam da budemo bolji (okvir za slobodni tekst) [izborno polje]

                        (3)

                        pitanja povezana s uslugama podrške i rješavanja problema:

                                    •

                                    Ocijenite pruženu uslugu (ocjena zvjezdicama od 1 do 5) [obvezno polje]

                                    •

                                    Pomozite nam da budemo bolji (okvir za slobodni tekst) [izborno polje]

                  Pripremaju se dvije inačice alata za prikupljanje povratnih informacija korisnika u pogledu informacija i postupaka: jedna s okvirom za slobodni tekst i jedna bez okvira za slobodni tekst, čime se pružatelju usluga omogućuje da odabere koju će upotrebljavati u skladu s člankom 6. stavkom 2.

               (*1)  Tekst u zagradama „[…]” obavješćuje o poljima koja će se upotrebljavati u zajedničkom alatu za prikupljanje povratnih informacija korisnika.


title: Provedbena uredba Vijeća (EU) 2020/1124 od 30. srpnja 2020. o provedbi Uredbe (EU) 2016/1686 o uvođenju dodatnih mjera ograničavanja protiv ISIL-a (Daiš) i Al-Qaide te s njima povezanih fizičkih i pravnih osoba, subjekata i tijela

text:
                  30.7.2020

                  HR

                  Službeni list Europske unije

                  L 246/1

         PROVEDBENA UREDBA VIJEĆA (EU) 2020/1124
         od 30. srpnja 2020.
         o provedbi Uredbe (EU) 2016/1686 o uvođenju dodatnih mjera ograničavanja protiv ISIL-a (Daiš) i Al-Qaide te s njima povezanih fizičkih i pravnih osoba, subjekata i tijela
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2016/1686 od 20. rujna 2016. o uvođenju dodatnih mjera ograničavanja protiv ISIL-a (Daiš) i Al-Qaide te s njima povezanih fizičkih i pravnih osoba, subjekata i tijela (1), a posebno njezin članak 4. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 20. rujna 2016. donijelo Uredbu (EU) 2016/1686.

                     (2)

                     S obzirom na stalnu prijetnju koju predstavljaju ISIL (Daiš) i Al-Qaida te s njima povezane fizičke i pravne osobe, subjekti ili tijela, jednu osobu trebalo bi dodati na popis fizičkih i pravnih osoba, subjekata i tijela naveden u Prilogu I. Uredbi (EU) 2016/1686.

                     (3)

                     Uredbu (EU) 2016/1686 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2016/1686 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2020.

                  Za Vijeće

                  Predsjednik

               M. ROTH

            (1)  SL L 255, 21.9.2016., str. 1.

            PRILOG
            Sljedeći unos dodaje se na popis naveden u Prilogu I. Uredbi (EU) 2016/1686:

                           „6.

                           Bryan D’ANCONA; datum rođenja: 26. siječnja 1997.; mjesto rođenja: Nice (Francuska); državljanstvo: francusko.”.


title: Provedbena uredba Vijeća (EU) 2020/1125 od 30. srpnja 2020. o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama

text:
                  30.7.2020

                  HR

                  Službeni list Europske unije

                  L 246/4

         PROVEDBENA UREDBA VIJEĆA (EU) 2020/1125
         od 30. srpnja 2020.
         o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2019/796 od 17. svibnja 2019. o mjerama ograničavanja protiv kibernapada koji predstavljaju prijetnju Uniji ili njezinim državama članicama (1), a posebno njezin članak 13. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. svibnja 2019. donijelo Uredbu (EU) 2019/796.

                     (2)

                     Ciljane mjere ograničavanja protiv kibernapada sa znatnim učinkom koji predstavljaju vanjsku prijetnju Uniji ili njezinim državama članicama neke su od mjera uključenih u okvir Unije za zajednički diplomatski odgovor na zlonamjerne kiberaktivnosti (alati za kiberdiplomaciju) te su ključan instrument za suzbijanje takvih aktivnosti te za odgovor na njih. Mjere ograničavanja mogu se primijeniti i kao odgovor na kibernapade sa znatnim učinkom protiv trećih država ili međunarodnih organizacija ako se to smatra potrebnim za postizanje zajedničkih ciljeva vanjske i sigurnosne politike iz relevantnih odredaba članka 21. Ugovora o Europskoj uniji.

                     (3)

                     Vijeće je 16. travnja 2018. usvojilo zaključke u kojima je oštro osudilo zlonamjernu uporabu informacijskih i komunikacijskih tehnologija, među ostalim u okviru kibernapada koji su javnosti poznati kao „WannaCry” i „NotPetya”, koji su prouzročili znatnu štetu i gospodarski gubitak u Uniji i izvan nje. Predsjednik Europskog vijeća i predsjednik Europske komisije te Visoki predstavnik Unije za vanjske poslove i sigurnosnu politiku („Visoki predstavnik”) 4. listopada 2018. u zajedničkoj su izjavi izrazili ozbiljnu zabrinutost zbog pokušaja kibernapada s ciljem podrivanja integriteta Organizacije za zabranu kemijskog oružja (OPCW) u Nizozemskoj, agresivnom činu koji je pokazao nepoštovanje prema plemenitoj svrsi OPCW-a. U izjavi u ime Unije od 12. travnja 2019. Visoki predstavnik pozvao je aktere da prestanu poduzimati zlonamjerne kiberaktivnosti čiji je cilj podrivanje integriteta, sigurnosti i gospodarske konkurentnosti Unije, uključujući sve veći broj krađa intelektualnog vlasništva omogućenih kibertehnologijama. Takve krađe omogućene kibertehnologijama uključuju i krađe koje je izvršio subjekt javnosti poznat pod nazivom „APT10” („Advance Persistent Threat 10”).

                     (4)

                     U tom kontekstu te u svrhu sprečavanja i suzbijanja kontinuiranog i sve prisutnijeg zlonamjernog ponašanja u kiberprostoru te odvraćanja od takvog ponašanja i odgovora na njega, šest fizičkih osoba i tri subjekta ili tijela trebalo bi uvrstiti na popis fizičkih i pravnih osoba, subjekata i tijela koji podliježu mjerama ograničavanja navedenim u Prilogu I. Uredbi (EU) 2019/796. Te osobe i subjekti ili tijela odgovorni su za kibernapade ili pokušaje kibernapada, uključujući pokušaj kibernapada na OPCW i kibernapade javnosti poznate kao „WannaCry” i „NotPetya” te „Operation Cloud Hopper”, ili su im pružili potporu, u njima sudjelovali ili olakšali njihovo izvršenje.

                     (5)

                     Uredbu (EU) 2019/796 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2019/796 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2020.

                  Za Vijeće

                  Predsjednik

               M. ROTH

            (1)  SL L 129I, 17.5.2019., str. 1.

            PRILOG
            Sljedeće osobe i subjekti ili tijela dodaju se na popis fizičkih i pravnih osoba, subjekata i tijela naveden u Prilogu I. Uredbi (EU) 2019/796:

               „A.   Fizičke osobe

                           Ime

                           Identifikacijski podaci

                           Obrazloženje

                           Datum uvrštenja na popis

                           1.

                           GAO Qiang

                           Mjesto rođenja: pokrajina Shandong, Kina
                           Adresa: Room 1102, Guanfu Mansion, 46 Xinkai Road, Hedong District, Tianjin, Kina
                           Državljanstvo: kinesko
                           Spol: muški

                           Gao Qiang uključen je u operaciju ‚Operation Cloud Hopper’, niz kibernapada sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapada sa znatnim učinkom na treće države.
                           Meta operacije ‚Operation Cloud Hopper’ bili su informacijski sustavi multinacionalnih društava na šest kontinenata, uključujući društva sa sjedištem u Uniji, te je u okviru te operacije ostvaren neovlašten pristup komercijalno osjetljivim podacima, što je dovelo do znatnog gospodarskog gubitka.

                           30.7.2020.

                           Subjekt javnosti poznat kao ‚APT10’ (‚Advanced Persistent Threat 10’) (također poznat kao ‚Red Apollo’, ‚CVNX’, ‚Stone Panda’, ‚MenuPass’ i ‚Potassium’) izvršio je operaciju ‚Operation Cloud Hopper’.
                           Gao Qiang može se povezati sa subjektom ‚APT10’, među ostalim zbog njegove povezanosti s kontrolno-upravljačkom infrastrukturom subjekta ‚APT10’. Nadalje, Huaying Haitai, subjekt uvršten na popis zbog podupiranja i olakšavanja operacije ‚Operation Cloud Hopper’, angažirao je Gaoa Qianga. Povezan je sa Zhangom Shilongom, koji je također uvršten na popis u vezi s operacijom ‚Operation Cloud Hopper’. Gao Qiang stoga je povezan i sa subjektom Huaying Haitai i sa Zhangom Shilongom.

                           2.

                           ZHANG Shilong

                           Adresa: Hedong, Yuyang Road No 121, Tianjin, Kina
                           Državljanstvo: kinesko
                           Spol: muški

                           Zhang Shilong uključen je u operaciju ‚Operation Cloud Hopper’, niz kibernapada sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapada sa znatnim učinkom na treće države.
                           Meta operacije ‚Operation Cloud Hopper’ bili su informacijski sustavi multinacionalnih društava na šest kontinenata, uključujući društva sa sjedištem u Uniji, te je u okviru te operacije ostvaren neovlašten pristup komercijalno osjetljivim podacima, što je dovelo do znatnog gospodarskog gubitka.
                           Subjekt javnosti poznat kao ‚APT10’ (‚Advanced Persistent Threat 10’) (također poznat kao ‚Red Apollo’, ‚CVNX’, ‚Stone Panda’, ‚MenuPass’ i ‚Potassium’) izvršio je operaciju ‚Operation Cloud Hopper’.

                           30.7.2020.

                           Zhang Shilong može se povezati sa subjektom ‚APT10’, među ostalim s pomoću štetnog softvera koji je razvio i ispitao u vezi s kibernapadima koje je izvršio subjekt ‚APT10’. Nadalje, Huaying Haitai, subjekt uvršten na popis zbog pružanja potpore operaciji ‚Operation Cloud Hopper’ i njezina olakšavanja, angažirao je Zhanga Shilonga. Povezan je s Gaom Qiangom, koji je također uvršten na popis u vezi s operacijom ‚Operation Cloud Hopper’. Zhang Shilong stoga je povezan i sa subjektom Huaying Haitai i s Gaom Qiangom.

                           3.

                           Alexey Valeryevich MININ

                           Алексей Валерьевич МИНИН
                           Datum rođenja: 27. svibnja 1972.
                           Mjesto rođenja: Permska oblast, Ruski SFSR (sada Ruska Federacija)
                           Broj putovnice: 120017582 Izdalo: Ministarstvo vanjskih poslova Ruske Federacije
                           Vrijedi: od 17. travnja 2017. do 17. travnja 2022.
                           Lokacija: Moskva, Ruska Federacija
                           Državljanstvo: rusko
                           Spol: muški

                           Alexey Minin sudjelovao je u pokušaju kibernapada s potencijalno znatnim učinkom na Organizaciju za zabranu kemijskog oružja (OPCW) u Nizozemskoj.
                           Kao službenik za prikupljanje obavještajnih podataka osobnim kontaktima u okviru glavne uprave glavnog stožera oružanih snaga Ruske Federacije (GU/GRU), Alexey Minin bio je dio tima od četiriju ruskih vojnih obavještajnih službenika koji su pokušali neovlašteno pristupiti bežičnoj mreži OPCW-a u Haagu u Nizozemskoj u travnju 2018. Pokušaj kibernapada bio je usmjeren na hakiranje bežične mreže OPCW-a, što bi, da je bilo uspješno, ugrozilo sigurnost mreže i tekuće istražne radove OPCW-a. Nizozemska obrambena obavještajna i sigurnosna služba (DISS) (Militaire Inlichtingen- en Veiligheidsdienst – MIVD) spriječila je pokušaj kibernapada i time izbjegla ozbiljnu štetu za OPCW.

                           30.7.2020.

                           4.

                           Aleksei Sergeyvich MORENETS

                           Алексей Сергеевич МОРЕНЕЦ
                           Datum rođenja: 31. srpnja 1977.
                           Mjesto rođenja: Murmanska oblast, Ruski SFSR (sada Ruska Federacija)
                           Broj putovnice: 100135556
                           Izdalo: Ministarstvo vanjskih poslova Ruske Federacije Vrijedi: od 17. travnja 2017. do 17. travnja 2022.
                           Lokacija: Moskva, Ruska Federacija
                           Državljanstvo: rusko
                           Spol: muški

                           Aleksei Morenets sudjelovao je u pokušaju kibernapada s potencijalno znatnim učinkom na Organizaciju za zabranu kemijskog oružja (OPCW) u Nizozemskoj.
                           Kao kiberoperater glavne uprave glavnog stožera oružanih snaga Ruske Federacije (GU/GRU), Aleksei Morenets bio je dio tima od četiriju ruskih vojnih obavještajnih službenika koji su pokušali neovlašteno pristupiti bežičnoj mreži OPCW-a u Haagu u Nizozemskoj u travnju 2018. Pokušaj kibernapada bio je usmjeren na hakiranje bežične mreže OPCW-a, što bi, da je bilo uspješno, ugrozilo sigurnost mreže i tekuće istražne radove OPCW-a. Nizozemska obrambena obavještajna i sigurnosna služba (DISS) (Militaire Inlichtingen- en Veiligheidsdienst – MIVD) spriječila je pokušaj kibernapada i time izbjegla ozbiljnu štetu za OPCW.

                           30.7.2020.

                           5.

                           Evgenii Mikhaylovich SEREBRIAKOV

                           Евгений Михайлович СЕРЕБРЯКОВ
                           Datum rođenja: 26. srpnja 1981.
                           Mjesto rođenja: Kursk, Ruski SFSR (sada Ruska Federacija)
                           Broj putovnice: 100135555
                           Izdalo: Ministarstvo vanjskih poslova Ruske Federacije Vrijedi: od 17. travnja 2017. do 17. travnja 2022.
                           Lokacija: Moskva, Ruska Federacija
                           Državljanstvo: rusko
                           Spol: muški

                           Evgenii Serebriakov sudjelovao je u pokušaju kibernapada s potencijalno znatnim učinkom na Organizaciju za zabranu kemijskog oružja (OPCW) u Nizozemskoj.
                           Kao kiberoperater glavne uprave glavnog stožera oružanih snaga Ruske Federacije (GU/GRU), Evgenii Serebriakov bio je dio tima od četiriju ruskih vojnih obavještajnih službenika koji su pokušali neovlašteno pristupiti bežičnoj mreži OPCW-a u Haagu u Nizozemskoj u travnju 2018. Pokušaj kibernapada bio je usmjeren na hakiranje bežične mreže OPCW-a, što bi, da je bilo uspješno, ugrozilo sigurnost mreže i tekuće istražne radove OPCW-a. Nizozemska obrambena obavještajna i sigurnosna služba (DISS) (Militaire Inlichtingen- en Veiligheidsdienst – MIVD) spriječila je pokušaj kibernapada i time izbjegla ozbiljnu štetu za OPCW.

                           30.7.2020.

                           6.

                           Oleg Mikhaylovich SOTNIKOV

                           Олег Михайлович СОТНИКОВ
                           Datum rođenja: 24. kolovoza 1972.
                           Mjesto rođenja: Uljanovsk, Ruski SFSR (sada Ruska Federacija)
                           Broj putovnice: 120018866
                           Izdalo: Ministarstvo vanjskih poslova Ruske Federacije Vrijedi: od 17. travnja 2017. do 17. travnja 2022.
                           Lokacija: Moskva, Ruska Federacija
                           Državljanstvo: rusko
                           Spol: muški

                           Oleg Sotnikov sudjelovao je u pokušaju kibernapada s potencijalno znatnim učinkom na Organizaciju za zabranu kemijskog oružja (OPCW) u Nizozemskoj.
                           Kao službenik za prikupljanje obavještajnih podataka osobnim kontaktima u okviru glavne uprave glavnog stožera oružanih snaga Ruske Federacije (GU/GRU), Oleg Sotnikov bio je dio tima od četiriju ruskih vojnih obavještajnih službenika koji su pokušali neovlašteno pristupiti bežičnoj mreži OPCW-a u Haagu u Nizozemskoj u travnju 2018. Pokušaj kibernapada bio je usmjeren na hakiranje bežične mreže OPCW-a, što bi, da je bilo uspješno, ugrozilo sigurnost mreže i tekuće istražne radove OPCW-a. Nizozemska obrambena obavještajna i sigurnosna služba (DISS) (Militaire Inlichtingen- en Veiligheidsdienst – MIVD spriječila je pokušaj kibernapada i time izbjegla ozbiljnu štetu za OPCW.

                           30.7.2020.

                     B.   Pravne osobe, subjekti i tijela

                           Ime

                           Identifikacijski podaci

                           Obrazloženje

                           Datum uvrštenja na popis

                           1.

                           Tianjin Huaying Haitai Science and Technology Development Co. Ltd (Huaying Haitai)

                           Također poznat kao: Haitai Technology Development Co. Ltd
                           Lokacija: Tianjin, Kina

                           Huaying Haitai pružio je financijsku, tehničku ili materijalnu potporu za operaciju ‚Operation Cloud Hopper’ te ju je olakšao, a radi se o nizu kibernapada sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapada sa znatnim učinkom na treće države.
                           Meta operacije ‚Operation Cloud Hopper’ bili su informacijski sustavi multinacionalnih društava na šest kontinenata, uključujući društva sa sjedištem u Uniji, te je u okviru te operacije ostvaren neovlašten pristup komercijalno osjetljivim podacima, što je dovelo do znatnog gospodarskog gubitka.
                           Subjekt javnosti poznat kao ‚APT10’ (‚Advanced Persistent Threat 10’) (također poznat kao ‚Red Apollo’, ‚CVNX’, ‚Stone Panda’, ‚MenuPass’ i ‚Potassium’) izvršio je operaciju ‚Operation Cloud Hopper’.
                           Huaying Haitai može se povezati sa subjektom ‚APT10’. Nadalje, Huaying Haitai angažirao je Gaoa Qianga i Zhanga Shilonga, koji su uvršteni na popis u vezi s operacijom ‚Operation Cloud Hopper’. Huaying Haitai stoga je povezan s Gaom Qiangom i Zhangom Shilongom.

                           30.7.2020.

                           2.

                           Chosun Expo

                           Također poznat kao: Chosen Expo; Korea Export Joint Venture
                           Lokacija: DNRK

                           Chosun Expo pružio je financijsku, tehničku ili materijalnu potporu za i olakšao niz kibernapada sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapada sa znatnim učinkom na treće države, uključujući kibernapade koji su javnosti poznati kao ‚WannaCry’ i kibernapade na poljsko tijelo za financijski nadzor i poduzeće Sony Pictures Entertainment, kao i kiberkrađu u banci Bangladesh Bank te pokušaj kiberkrađe u vijetnamskoj banci Tien Phong Bank.
                           ‚WannaCry’ je uzrokovao poremećaje u informacijskim sustavima diljem svijeta tako što ih je napao ucjenjivačkim softverom (engl. ransomware) i blokirao pristup podacima. Utjecao je na informacijske sustave društava u Uniji, uključujući informacijske sustave povezane s uslugama potrebnim za održavanje ključnih usluga i gospodarskih aktivnosti u državama članicama.
                           Subjekt javnosti poznat pod nazivom ‚APT38’ (‚Advanced persistent Threat 38’) i skupina ‚Lazarus Group’ izvršili su napad ‚WannaCry’.
                           Chosun Expo može se povezati sa subjektom ‚APT38’ / skupinom ‚Lazarus Group’, među ostalim s pomoću računa koji su upotrijebljeni za kibernapade.

                           30.7.2020.

                           3.

                           Glavni centar za posebne tehnologije (GTsST) glavne uprave glavnog stožera oružanih snaga Ruske Federacije (GU/GRU)

                           Adresa: 22 Kirova Street, Moskva, Ruska Federacija

                           Glavni centar za posebne tehnologije (GTsST) Glavne uprave Glavnog stožera oružanih snaga Ruske Federacije (GU/GRU), poznat i pod brojem vojne pošte 74455, odgovoran je za kibernapade sa znatnim učinkom koji potječu iz područja izvan Unije i predstavljaju vanjsku prijetnju Uniji ili njezinim državama članicama te kibernapade sa znatnim učinkom na treće države, uključujući kibernapade u lipnju 2017. koji su javnosti poznati kao ‚NotPetya’ ili ‚EternalPetya’ i kibernapade na ukrajinsku energetsku mrežu tijekom zima 2015. i 2016.
                           ‚NotPetya’ ili ‚EternalPetya’ onemogućili su pristup podacima u nizu društava u Uniji, široj Europi i svijetu tako što su računala napali ucjenjivačkim softverom i blokirali pristup podacima, što je, među ostalim, dovelo do znatnog gospodarskog gubitka. Kibernapad na ukrajinsku energetsku mrežu rezultirao je gašenjem dijelova te mreže tijekom zime.

                           30.7.2020.”

                           Subjekt javnosti poznat pod nazivom ‚Sandworm’ (također poznat kao ‚Sandworm Team’, ‚BlackEnergy Group’, ‚Voodoo Bear’, ‚Quedagh’, ‚Olympic Destroyer’, i ‚Telebots’), koji također stoji iza napada na ukrajinsku energetsku mrežu, izvršio je napade ‚NotPetya’ ili ‚EternalPetya’.
                           Glavni centar za posebne tehnologije glavne uprave glavnog stožera oružanih snaga Ruske Federacije ima aktivnu ulogu u kiberaktivnostima koje provodi ‚Sandworm’ i može se povezati sa subjektom ‚Sandworm’.


title: Provedbena uredba Vijeća (EU) 2020/1128 od 30. srpnja 2020. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2020/19

text:
                  31.7.2020

                  HR

                  Službeni list Europske unije

                  L 247/1

         PROVEDBENA UREDBA VIJEĆA (EU) 2020/1128
         od 30. srpnja 2020.
         o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2020/19
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (1), a posebno njezin članak 2. stavak 3.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 13. siječnja 2020. donijelo Provedbenu uredbu (EU) 2020/19 (2) o provedbi članka 2. stavka 3. Uredbe (EZ) br. 2580/2001 kojom se utvrđuje ažurirani popis osoba, skupina i subjekata na koje se primjenjuje Uredba (EZ) br. 2580/2001 („popis”).

                     (2)

                     Vijeće je svim osobama, skupinama i subjektima za koje je to praktično bilo moguće dostavilo obrazloženja u kojima se objašnjava zašto su uvršteni na popis.

                     (3)

                     Vijeće je putem obavijesti objavljene u Službenom listu Europske unije obavijestilo osobe, skupine i subjekte navedene na popisu da ih je na njemu odlučilo zadržati. Vijeće je također obavijestilo dotične osobe, skupine i subjekte o tome da je moguće zatražiti obrazloženje Vijeća za njihovo uvrštenje na popis ako im ono već nije dostavljeno.

                     (4)

                     Vijeće je popis preispitalo, kako se to zahtijeva člankom 2. stavkom 3. Uredbe (EZ) br. 2580/2001. Vijeće je prilikom tog preispitivanja uzelo u obzir opažanja koja su mu dostavile zainteresirane strane, kao i ažurirane informacije koje je primilo od nadležnih nacionalnih tijela o statusu pojedinaca i subjekata uvrštenih na popis na nacionalnoj razini.

                     (5)

                     Vijeće se uvjerilo u to da su nadležna tijela, kako su navedena u članku 1. stavku 4. Zajedničkog stajališta Vijeća 2001/931/ZVSP (3), donijela odluke u pogledu svih osoba, skupina i subjekata navedenih na popisu o tome da su bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP trebale i dalje primjenjivati posebne mjere ograničavanja predviđene u Uredbi (EZ) br. 2580/2001.

                     (6)

                     Vijeće je zaključilo da više ne postoje razlozi za zadržavanje jedne osobe na popisu osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP.

                     (7)

                     Popis bi trebalo na odgovarajući način ažurirati, a Provedbenu uredbu (EU) 2020/19 trebalo bi staviti izvan snage,

               DONIJELO JE OVU UREDBU:

            Članak 1.
            Popis predviđen u članku 2. stavku 3. Uredbe (EZ) br. 2580/2001 naveden je u Prilogu ovoj Uredbi.

            Članak 2.
            Provedbena uredba (EU) 2020/19 stavlja se izvan snage.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2020.

                  Za Vijeće

                  Predsjednik

               M. ROTH

            (1)  SL L 344, 28.12.2001., str. 70.

            (2)  Provedbena uredba Vijeća (EU) 2020/19 od 13. siječnja 2020. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2019/1337 (SL L 8I, 14.1.2020., str. 1).

            (3)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

            PRILOG

               POPIS OSOBA, SKUPINA I SUBJEKATA IZ ČLANKA 1.

            I.   OSOBE

                        1.

                        ABDOLLAHI Hamed (također poznat kao Mustafa Abdullahi), rođen 11.8.1960. u Iranu. Broj putovnice: D9004878.

                        2.

                        AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                        3.

                        AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                        4.

                        ARBABSIAR Manssor (također poznat kao Mansour Arbabsiar), rođen 6.3.1955. ili 15.3.1955. u Iranu. Državljanin Irana i SAD-a, broj putovnice: C2002515 (Iran); broj putovnice: 477845448 (SAD). Broj nacionalne osobne isprave: 07442833, datum isteka 15.3.2016. (vozačka dozvola SAD-a).

                        5.

                        ASADI Assadollah, rođen 22.12.1971. u Teheranu (Iran), državljanin Irana. Broj iranske diplomatske putovnice: D9016657.

                        6.

                        BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska).

                        7.

                        EL HAJJ, Hassan Hassan, rođen 22.3.1988. u Zaghdraiyi, okrug Sidon, Libanon, državljanin Kanade. Broj putovnice: JX446643 (Kanada).

                        8.

                        HASHEMI MOGHADAM Saeid, rođen 6.8.1962. u Teheranu (Iran), državljanin Irana. Broj putovnice: D9016290, valjana do 4.2.2019.

                        9.

                        IZZ-AL-DIN, Hasan (također poznat kao GARBAYA, Ahmed; također poznat kao SA-ID; također poznat kao SALWWAN, Samir), rođen 1963. u Libanonu, državljanin Libanona.

                        10.

                        MELIAD, Farah, rođen 5.11.1980. u Sydneyju (Australija), državljanin Australije. Broj putovnice: M2719127 (Australija).

                        11.

                        MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, broj putovnice 488555.

                        12.

                        ŞANLI, Dalokay (također poznat kao Sinan), rođen 13.10.1976. u Pülümüru (Turska).

                        13.

                        SHAHLAI Abdul Reza (također poznat kao Abdol Reza Shala’i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla’i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                        14.

                        SHAKURI Ali Gholam, rođen oko 1965. u Teheranu, Iran.

                  II.   SKUPINE I SUBJEKTI

                        1.

                        „Abu Nidal Organisation” (Organizacija Abu Nidal) — „ANO” (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                        2.

                        „Al-Aqsa Martyrs’ Brigade” (Brigada mučenika Al-Aqse).

                        3.

                        „Al-Aqsa e.V”.

                        4.

                        „Babbar Khalsa”.

                        5.

                        „Communist Party of the Philippines” (Komunistička partija Filipina), uključujući „New People’s Army” (Nova narodna vojska) — „NPA”, Filipini.

                        6.

                        „Directorate for Internal Security of the Iranian Ministry for Intelligence and Security” (Uprava za unutarnju sigurnost iranskog Ministarstva obavještajne djelatnosti i sigurnosti).

                        7.

                        „Gama’a al Islamiyya” (također poznata kao „Al-Gama’a al-Islamiyya”) („Islamic Group” (Islamska skupina) — „IG”).

                        8.

                        „İslami Büyük Doğu Akıncılar Cephesi” — „IBDA-C” („Great Islamic Eastern Warriors Front”) (Fronta ratnika velikog islamskog istoka).

                        9.

                        „Hamas”, uključujući „Hamas-Izz al-Din al-Qassem”.

                        10.

                        „Hizballah Military Wing” (Vojno krilo Hezbolaha) (također poznato kao „Hezbollah Military Wing”, također poznato kao „Hizbullah Military Wing”, također poznato kao „Hizbollah Military Wing”, također poznato kao „Hezballah Military Wing”, također poznato kao „Hisbollah Military Wing”, također poznato kao „Hizbu’llah Military Wing”, također poznato kao „Hizb Allah Military Wing”, također poznato kao „Jihad Council” (Vijeće džihada) (kao i sve jedinice koje su mu podređene, uključujući Organizaciju za vanjsku sigurnost)).

                        11.

                        „Hizbul Mujahideen” — „HM”.

                        12.

                        „Khalistan Zindabad Force” (Snage Khalistan Zindabad) – „KZF”.

                        13.

                        „Kurdistan Workers’ Party” (Kurdistanska radnička stranka) — „PKK” (također poznata kao „KADEK”, također poznata kao „KONGRA-GEL”).

                        14.

                        „Liberation Tigers of Tamil Eelam” (Oslobodilački tigrovi tamilskog Eelama) — „LTTE”.

                        15.

                        „Ejército de Liberación Nacional” („National Liberation Army”) (Nacionalna oslobodilačka vojska).

                        16.

                        „Palestinian Islamic Jihad” (Palestinski islamski džihad) – „PIJ”.

                        17.

                        „Popular Front for the Liberation of Palestine” (Narodna fronta za oslobođenje Palestine) — „PFLP”.

                        18.

                        „Popular Front for the Liberation of Palestine — General Command” (Narodna fronta za oslobođenje Palestine — Glavni stožer) (također poznata kao „PFLP — General Command” (PFLP — Glavni stožer)).

                        19.

                        „Devrimci Halk Kurtuluș Partisi-Cephesi”— „DHKP/C” (također poznata kao „Devrimci Sol”) („Revolutionary Left”) (Revolucionarna ljevica), (također poznata kao „Dev Sol”) („Revolutionary People’s Liberation Army/Front/Party”) (Narodna oslobodilačka revolucionarna vojska/fronta/stranka).

                        20.

                        „Sendero Luminoso” – „SL” („Shining Path”) (Osvijetljeni put).

                        21.

                        „Teyrbazen Azadiya Kurdistan” — „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode)).


title: Provedbena uredba Vijeća (EU) 2020/1130 od 30. srpnja 2020. o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji

text:
                  31.7.2020

                  HR

                  Službeni list Europske unije

                  L 247/14

         PROVEDBENA UREDBA VIJEĆA (EU) 2020/1130
         od 30. srpnja 2020.
         o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući o obzir Ugovor o funkcioniranju Europske unije,
         uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (1), a posebno njezin članak 21. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. siječnja 2016. donijelo Uredbu (EU) 2016/44.

                     (2)

                     U skladu s člankom 21. stavkom 6. Uredbe (EU) 2016/44 Vijeće je preispitalo popis uvrštenih osoba i subjekata naveden u Prilogu III. toj uredbi.

                     (3)

                     Vijeće je zaključilo da bi mjere ograničavanja protiv svih osoba i subjekata s popisa navedenog u Prilogu III. Uredbi (EU) 2016/44 trebalo zadržati te da bi identifikacijske podatke za jednu osobu trebalo ažurirati.

                     (4)

                     Prilog III. Uredbi (EU) 2016/44 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog III. Uredbi (EU) 2016/44 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2020.

                  Za Vijeće

                  Predsjednik

               M. ROTH

            (1)  SL L 12, 19.1.2016., str. 1.

            PRILOG
            U odjeljku A (Osobe) Priloga III. Uredbi (EU) 2016/44 unos 18. zamjenjuje se sljedećim:

                           „18.

                           GHWELL, Khalifa
                           Alternativna imena: AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed

                           Datum rođenja: 1. siječnja 1956. ili 1. siječnja 1951.
                           Mjesto rođenja: Misurata, Libija
                           Državljanstvo: Libija
                           Putovnica: A005465 (Libija), izdana 12. travnja 2015., istekla 11. travnja 2017.
                           i
                           J690P666 (Libija), izdana 12. lipnja 2016., istječe 11. lipnja 2024.
                           Spol: muški
                           Adresa: Qasr Ahmed Street, Misurata, Libija

                           Khalifa Ghwell bio je takozvani „premijer i ministar obrane” međunarodno nepriznatog Općeg narodnog kongresa („GNC”) (alternativni naziv „vlada nacionalnog spasa”) te je kao takav odgovoran za njegove aktivnosti.
                           Khalifa Ghwell 7. srpnja 2015. obznanio je svoju potporu Frontu za odlučnost (Alsomood), novoj vojnoj snazi sastavljenoj od sedam brigada, s ciljem sprečavanja formiranja vlade jedinstva u Tripoliju, prisustvovanjem, zajedno s „predsjednikom” GNC-a Nurijem Abuom Sahmainom, svečanosti potpisivanja povodom osnivanja navedene vojne snage.
                           Kao „premijer” GNC-a Ghwell je imao središnju ulogu u ometanju uspostave vlade nacionalnog jedinstva (GNA), koja je uspostavljena libijskim političkim dogovorom.
                           U svojstvu „premijera i ministra obrane” GNC-a u Tripoliju Ghwell je 15. siječnja 2016. naredio uhićenje svih članova novog sigurnosnog tima koji je imenovao mandatar za premijera vlade nacionalnog jedinstva, koji dođu u Tripoli.
                           Naredio je 31. kolovoza 2016. „premijeru” i „ministru obrane”„vlade nacionalnog spasa” da se vrate na posao nakon što je Zastupnički dom odbacio GNA.

                           1.4.2016.”